Landsrettens dom stadfæstes med den præcisering, at Direktoratet for Kriminalforsorgen skal anerkende, at det var retsstridigt at iværksætte en undersøgelsesordn... Vis mere
Ret: Højesteret (3. instans)
Faggruppe: Civilsag — Almindelig civil sag
Sagsemner: Forvaltningsret;
Menneskerettigheder;

/

Ordning med daglig celle- og personundersøgelse var retsstridig

Dom afsagt den 22. juni 2022

Sag BS-25262/2021-HJR
Direktoratet for Kriminalforsorgen
mod
A

og

Sag BS-25448/2021-HJR
A
mod
Direktoratet for Kriminalforsorgen

En ordning, der indebar daglige undersøgelser af en terrorsigtets celle
og person, var rets-stridig

A var i juni 2016 blevet varetægtsfængslet som sigtet for overtrædelse af
straffelovens bestem-melser om hvervning og træning til terror. På baggrund
af sigtelsen og stor risiko for ulovlig kommunikation havde han under
varetægtsfængslingen i en periode på mere end 11 måneder været
underkastet en forholdsordre om særlig skærpet opmærksomhed, der havde
indebåret en ordning med bl.a. daglige undersøgelser af hans celle og hans
person.

Højesteret udtalte, at personundersøgelserne i en række tilfælde havde været
i strid med straf-fuldbyrdelsesloven, fordi de ikke opfyldte lovens krav om
nødvendighed og forholdsmæssig-hed, og at de retsstridige
personundersøgelser havde indebåret nedværdigende behandling i strid med
Den Europæiske Menneskerettighedskonventions artikel 3 om forbud mod
umenne-skelig eller nedværdigende behandling.

Højesteret lagde herved på den ene side vægt på sigtelsens karakter og
Kriminalforsorgens vurdering af risikoen for ulovlig kommunikation. På den
anden side lagde Højesteret vægt på, at personundersøgelserne blev
gennemført rutinemæssigt og systematisk over mere end 11 måneder,
herunder på dage hvor A ikke havde forladt sin celle, og at ingen af
undersøgelserne førte til fund af effekter, som A uretmæssigt havde været i
besiddelse af.   

Højesteret udtalte, at også celleundersøgelserne i en række tilfælde havde
været i strid med straffuldbyrdelsesloven, og at de retsstridige
celleundersøgelser havde indebåret en krænkelse af
Menneskerettighedskonventionens artikel 8 om ret til respekt for privatliv.   

Højesteret tiltrådte, at A havde krav på godtgørelse for de skete krænkelser
og fastsatte godtgø-relsen til 30.000 kr.

Landsretten var i det væsentlige kommet til det samme resultat.



/





/